Viborger Samler, 1846-12-12
Nyeste Postefterretninger. Storbritannien og Jrland. The Standard, har endnu ikke opgivet Haabet om at Lord Palmerston, vil slutte sig til det franske Cabinet i Krakaueranliggendet, og den søger i en ledende Artikel at godtgjøre, at en forenet Protest fra England og Frankerig vilde giøre Underværker. "Gjenoprettelsen (restitution) af Fristaten Kra kan i sin Uafhængighed ved Englands og Frankerigs forenede Protest vilde være en Act af uberegnelig moralsk Virkning; en saadan Act – saaledes bevirket – vilde være et utvetydigt Skridt til Afvigelsen fra det umoralske politiske System, som i de sidste 75 Aar har skadet og vanæret (disgraced) Europa." – Torjournalens Ord ere mærkelige; men Artiklen er neppe udflydt af Lord Aber dens Pen. Haabet om Krakauerstatens Gjenoprettelse hører – for at bruge Schillers Ord – kun hjemme i Drømmenes Rige. - Derimod udbryder the Globe: Hvilket stort Almeenformaal opnaaes vel derved at hele Europa ligesom trommes sammen i to fiendtlige Leire? eller hvorfor skulde England stille sig ved Frankerigs Side som Modvægt i en Liga imellem de absolutistiske Magter. Vi for vor Deel vilde vel betragte en Krig med Frankerig som et af de største Onder, og vi give den franske Journal Constitutionneel Ret, naar den siger, at der i begge Nationers uafhængige Fremskriden paa de af dem valgte Tumlepladse for deres Virksomhed ikke ligge nødvendige Aarsager til et Sammenstød; men en udelukkende Alliance med Frankerig ansee vi for en af de største Jllusioner (impostures). Vel staae Frankerigs og Englands virkelige og vedvarende Jnteresser ingenlunde fiendtlig imod hverandre, og det vilde være den største Ulykke for Europa, naar eet af disse to Europas Øine udslukkedes; desuagtet har de sidste ti Aars Erfaring tilfulde godtgjort, at der bestandig opdukke Anledninger, ved hvilke i det mindste det ene af disse Lande formener, at dets Jnteresser stride imod det andet Lands Jnteresser. (Augb. Allg. Zeit, siger hertil: J Victor Hugos Ode over Napoleon kaldes Frankerig Europas Cylopøie; Globe giver Europa 2 Øine - England og Frankerig. Og Tydskland, Det maa trøste sig selv; ogsaa om Homer sagde man, at han var blind, og han var dog homo oculatissimus (det meest skarpseende Menneske). Vel lignede Tydskland, hidtil Astronomen, der bestandig skuede paa Himmelen og derover oversaae det, som var ham nærmest paa Jorden; men et Soløie er i ethvert Tilfælde ædlere end et Muldvarpeøie. Ogsaa er Meget af hvad der nu glimrer i England og Frankerig et fra Tydskland afledet Planetlys.") Vi behøve ikke først at sige, hvilken af de tvende uadskillige Forbundsfæller i entente cordiale der efter denne Forudsætning, i de sidste Aar gik systematisk tilværk i Spanien, i Grækenland, i Orienten. Paa Fred og Venskab med Frankerig sætte vi stor Priis; men en entente cordiale med franske Magthavere som en uforanderlig Rettesnor for vor Politik afvise vi Ved hvilken truende europæisk Antagonismus ere vi da opfordrede til at staae Frankerig bi, Jmod hvilken Antagonismus venter England Beskyttelse af Frankerig, Man har forebragt forfærdelig meget Humbug (Storpralerie) om at England og Frankerig ere de tvende eneste Stormagter af revolutionairt Udspring, og at de desaarsag vare de naturlige Forbundsfæller imod alle Magter, der ansee dette Udspring som et undsletteligt Brændemærke. Saadant ansee vi for taabelig Snak. Frankerigs Naboer ere mere iversyge paa denne Stat end paa England, fordi Frankerigs politiske Propaganda er virksommere og rigere paa Resultater, fordi Frankerigs aggressive Kræfter og mulige Stemninger ere for dem mere at frygte.